b'\n_START_ARTICLE_\nIndian Airlines\n_START_PARAGRAPH_\nIndian Airlines Limited eller Indian (tidligere Indian Airlines Corporation) er et indisk flyselskab, der hovedsagelig flyver indenrigsflyvning i Indien kombineret med udenrigsflyvning til nabolandene. _NEWLINE_Selskabet blev grundlagt 15. juni 1953 som et statsejet selskab og blev delvis privatiseret i 1994. Det indiske lavpris-flyselskabet Alliance Air er ejet af Indian Airlines. I 2005 \xc3\xa6ndrede Indian Airlines navn til Indian, som led i en st\xc3\xb8rre publicity-kampagne samt indg\xc3\xa5else af et t\xc3\xa6ttere samarbejde med Air India._NEWLINE_Selskabet har en flyfl\xc3\xa5de best\xc3\xa5ende af i alt 60 fly fordelt p\xc3\xa5 3 Airbus A300, 56 Airbus A320 og 2 Dornier Do 228 (pr. maj 2007). Selskabet har omkring 20.000 ansatte._NEWLINE_Indian Airlines (Indian) blev med virkning fra 15. juli 2007 sluttet sammen med Indiens nationale luftfartsselskab Air India. Begge selskaber opererer fortsat under eget navn, men p\xc3\xa5 l\xc3\xa6ngere sigt vil alle Indians aktiviteter blive underlagt firmanavnet Air India._NEWLINE_ICAO-kode: IAC \xe2\x80\x93 IATA-code: IC'